**SAJTÓKÖZLEMÉNY**

 2012. OKTÓBER 1.

**Taroltak a családok a VI. Balaton Regattán**

Izgalmas futammal zárta Balatonbogláron az évadot Magyarország legkedveltebb amatőr vitorlásverseny-sorozata

**A Pilsner Úr, azaz Ligeti Zoltán és családja nyerte a VI. Balaton Regatta vitorlásverseny sorozat abszolút első helyét. Taroltak a családok, ugyanis összetettben mindhárom Yardstick osztály élén egy család végzett. Az összesen tíz futamból álló sorozat utolsó, balatonboglári állomásán - mely egyben az V. Építész Regatta Nagydíj is volt- nemcsak a széltaktikára, hanem technikai tudásra is szükség volt.**

Szakmailag különösen értékes futammal zárta az idei versenyidényt a Balaton Regatta. Mint ahogy Dániel Gábor versenyigazgató elmondta: szerencsére nem jött be a meteorológia „kis szeles” jóslata, és kellemes, stabil K-i, ÉK-i szélben igazán jó futamot teljesített a 78 induló hajó. A kezdeti cirkáló szakaszt trükkös félszeles rész követett, majd spinakkeres, azaz hátszél vitorlás szakasszal zárult a táv.

A versenyigazgató szerint jelen gazdasági körülmények között nagy eredménynek tekinthető, ha az általános csökkenő tendencia ellenére egy verseny meg tudja tartani a mezőnyét. A Balaton Regatta túraversenyein az idén átlagosan 83 hajó vett részt,  a teljes Balaton Regatta versenysorozat értékelésében pedig 176 hajó, ami igazán értékelendő.

-           Mi hárman együtt vagyunk a legjobbak- utalt a legénysége másik két tagjára, azaz a feleségére és fiára az idén a csúcsra érkező Ligeti Zoltán. A Pilsner Úr kormányosa elmondta: 2007-ben kezdtek el versenyezni a Balaton Regattán, és minden évben kicsit előrébb végeztek. Véleménye szerint az amatőr versenyzőknek komoly felkészülési folyamatot jelent a Balaton Regatta, pusztán már azért is, mert míg a versenyek különböző helyszíneire elvitorláznak, összességében hat-hétszáz kilométert kell megtenniük teljesen változó körülmények között. „ De nagyon jó a társaság, jóban vagyunk a riválisainkkal is” – sorolta a sorozat további értékeit a családfő. A versenysorozatban – Lábadi Zsolt versenyzőt idézve - több „családi maffia” is részt vesz. A legifjabb kormányos, Stankovics Réka testvérével és édesapjával a Hablaty fedélzetén a Yardstick III. osztály pályaverseny összetett első helyét és az abszolút összetett első helyet is megszerezték, míg  YS I. osztályban ugyanezen kategóriákat a már említett Lábadi család nyerte a Lábad X hajóval.

„Hat sikeres évad után biztosan érezhető, hogy kezd beérni a Balaton Regatta üzenete, hiszen, mint látható, egyértelműen megerősödött a családi csapatok pozíciója a sorozatban – értékelte az idényt Palkó Zsolt főrendező. Ez jó hír, hiszen ezek a szabadidős kategóriából induló csapatok egyre nagyobb sikereket érnek el a kifejezett tétversenyeken, illetve továbbra is egyik legerősebb utánpótlás bázisát adják a Kékszalagnak. Az élményvitorlázók jövőre is számíthatnak a Balaton Regatta versenysorozatra, hiszen a szervezők további fejlesztésekkel készülnek a következő évadra.” – mondta.

A Balatoni Hajózási Zrt. mint az egyik főrendező, illetve a kikötőivel, mint házigazdája is a versenysorozatnak ezúton is szeretné kifejezni köszönetét a kikötőhelybérlőknek, akik hűségesen, évről-évre részt vesznek - az eredetileg az ő  aktivitásukat fokozandóan létrehozott – versenysorozatban – mondta Nagy Viktória. A Bahart kikötői ágazatának vezetője hozzátette: a társaság ezt a hűséget megköszönve  az értékes díjakon kívül ajánlja fel nem csekély mértékű, (a versenysorozat győztese a vándorkupán túl 50%-os díjkedvezményben részesül) kikötőhely-bérleti díjkedvezményeit a  kikötőláncában helyet bérlő vitorlázóknak.

A VI. Balaton Regatta futamainak az idén Badacsony, Szigliget, Balatonaliga, Balatonszemes és Balatonboglár adott otthont.

**EREDMÉNYEK**

***10. futam, Balatonboglár***

**Yardstick III. osztály**

1.hely: Catullus Maximus (kormányos: Balázs Gábor)

2. hely: Penny (Fazekas Ákos)

3. hely: Slim-Jim (Kövendi Dénes)

**YS. II. osztály**

1. hely: GT (Fischer Dezső)
2. Pilsner Úr (Ligeti Zoltán)
3. SHS Építő Kft.-Sailvész (Halenár István)

**YS. I. osztály**

1. hely: IB Karch Kft.- Ganz Danubius (Bajusz András)
2. Pajtika Bánya Kft- Kepi (Czédula Tibor)
3. Falco (Molnár Dániel)

**V. Építész Regatta**

YS. I. osztály. 1. hely: IB Karch Kft.- Ganz Danubius (Bajusz András)

 YS.II. osztály. 1. hely: SHS Építő Kft.-Sailvész (Halenár István)

 YS. III. osztály 1. hely: Simonbauch- Csibor (Simon Pál)

**Az egész versenysorozat:**

**YS I. osztály összetett**

 **1. hely: Lábad X (Lábadi Zsolt)**

2. hely: 8 One (Kulcsár Sándor)

3. hely: Kék Fény (Hajdu Róbert)

**YS II. osztály összetett**

1. **hely: Pilsner Úr (Ligeti Zoltán)**
2. hely: Dolce Vita (Sáfián László)
3. hely: Phoenix (Toldi András)

**YS III. osztály összetett**

1. **hely: Hablaty (Stankovics Réka)**
2. hely: Csibor (Simon Pál)
3. hely: Catullus Maximus (Balázs Gábor)

**További információk:**

Kiss Nikolett | Sajtófőnök
Balaton Regatta Team

The Explorer Group International Kft.
1118 Budapest, Rozmaring utca 5.
GPS: +47°28'23.3", +19°1'8.7"
Tel.: (+36-1) 319-15-39
Fax: (+36-1) 302-30-48
Fax: (+36-1) 279-02-53
Mobil: (+36-20) 399-51-55
E-mail: nikoletta.kiss@balatonregatta.hu
Web: balatonregatta.hu
Social: facebook.com/balatonregatta